Checklist para sa mga magulang upang maghanda para sa Alert Level 2 Ang mga bata at kabataan ay babalik sa mga early learning service at paaralan sa panahon ng Alert Level 2. Makipag-usap sa inyong mga anak kung ano ang maaasahang mangyari sa pagbalik nila sa araw-araw na buhay-paaralan. Makipag-usap sa inyong mga anak kung bakit mahalaga na manatiling ligtas habang sila ay nasa kanilang early learning service o sa paaralan Manatiling ligtas at makatwiran Ang mga bata ay dapat pumasok sa kanilang early learning service o sa paaralan. Ang paghuhugas ng kamay ang pinakaimportanteng bagay na magagawa ng inyong mga anak upang panatilihing ligtas ang lahat - sikaping gawing kasiya-siya ang regular na paghuhugas ng kamay sa pamamagitan ng pagpapatugtog ng paboritong kanta habang naghuhugas ng kanilang mga kamay. Paalalahanan ang inyong mga anak na tayo ay laging maghuhugas ng ating mga kamay bago kumain, maglaro sa labas, matapos maglaro ng isport o kasama ng iba, at matapos humawak/humipo sa ibabaw ng mga bagay. Kung ang inyong anak ay may sakit, dapat siyang manatili sa bahay. Ang mga batang may sakit na papasok sa paaralan o sa isang centre ay pauuwiin. Makipag-usap sa inyong early learning service o paaralan kung kayo ay may anumang mga tanong. Kung kailangang manatili sa bahay ng inyong anak Ang inyong anak ay dapat lamang manatili sa bahay kung siya ay mas nanganganib ng magkaroon ng malubhang karamdaman mula sa COVID-19, nakabukod (in isolation) o naghihintay ng mga resulta ng test. Makipag-ugnay sa inyong early learning service o paaralan upang talakayin ang patuloy na pagsuporta sa pag-aaral mula sa bahay. Ang karagdagang impormasyon tungkol sa distance learning ay makukuha sa Mas maliliit na mga bata Nais naming maging masaya at malusog ang lahat, at sila ay makatutulong na gawin ito. Gawing kasiya-siya ang paghuhugas ng kamay! Kumanta - hayaang pumili ng sarili niyang kanta ang iyong anak. Ipanood sa kanya ang isang video tungkol sa paghuhugas ng kamay.
Ipaliwanag sa inyong anak na kung ang ating mga kamay ay hindi malinis, maaari tayong magkasakit. Paalalahanan sila na lagi tayong maghuhugas ng ating mga kamay bago kumain, maglaro sa labas, pakikipaglaro sa iba, at matapos maglaro sa ibabaw ng mga matitigas na bagay.
Paalalahanan sila tungkol sa ligtas at makatwirang pisikal na pagdistansya. Makipag-usap sa kanila tungkol sa pagbibigay sa iba ng 'espasyo upang huminga' (breathing space) - hindi masyadong malapit na madarama na nila ang hininga ng ibang tao.
Ipaliwanag sa inyong anak na kailangang kainin niya ang sariling pagkain, at uminom ng sariling inumin; ang pakikisalo sa pagkain o inumin ay maaaring gawing hindi malinis ang ating mga kamay, at pagkatapos ay maaari tayong magkasakit. Para sa mga bata sa paaralan Nais naming maging malusog ang lahat sa New Zealand, at sila ay makatutulong na gawin ito. Paalalahanan sila tungkol sa ligtas at makatwirang pisikal na pagdistansya. Makipag-usap sa kanila kung paano sila magbibigay sa iba ng 'espasyo upang huminga' (breathing space) - hindi masyadong malapit na madarama na nila ang hininga ng ibang tao.
Ipaliwanag sa inyong anak na kung ang ating mga kamay ay hindi malinis, maaari tayong magkasakit. Gawing kasiya-siya ang regular na paghuhugas ng kamay - patugtugin ang paboritong kanta o laro. Ipanood sa kanila ang isang video tungkol sa paghuhugas ng kamay. Paalalahanan ang inyong anak na laging maghugas ng mga kamay bago kumain, maglaro sa labas, makipaglaro sa iba, matapos ang mga gawaing pang-isport, matapos maglaro sa ibabaw ng mga bagay, kabilang ang mga palaruan sa labas.
Ipaliwanag sa inyong anak na hindi niya dapat ibahagi sa iba ang kanyang tanghalian o anumang iba pang pagkain at inumin.
Ipaalam sa inyong anak na madalas siyang makakakita ng paglilinis sa kanilang paaralan at kanilang silid-aralan.
Ipaliwanag sa inyong anak na maaaring piliin ng ilang mga bata na magsuot ng facemask. Maaaring ito ay bahagi ng kanilang kaugaliang pangkultura o upang suportahan ang kanilang mga pangangailangang pangkalinisan. Hikayatin siyang igalang ang mga pinipili ng ibang tao. Para sa mas nakatatandang mga bata, paalalahanan sila na manatiling ligtas at makihalubilo nang ligtas Paalalahanan sila tungkol sa ligtas at makatwirang pisikal na pagdistansya. Makipag-usap sa kanila kung paano sila magbibigay sa iba ng 'espasyo upang huminga' (breathing space) - hindi masyadong malapit na madarama na nila ang hininga ng ibang tao. Paalalahanan ang mga kabataan na makihalubilo sa mga tao na kilala nila. Kapag sila ay nasa labas, kailangan nilang sikapin at magpanatili ng 2 metro sa pagitan nila at ng mga tao na hindi nila kilala. Paalalahanan ang inyong kabataang anak na ang pagsubaybay kung saan siya nagpunta at kung sino ang nakahalubilo niya ay magiging mahalaga upang manatilihing ligtas ang lahat ng taga-New Zealand. Ang kanyang mga
aksyon ay makatutulong upang panatilihing ligtas ang iba dahil ito ay tumutulong sa contact tracing (paghanap ng naka-ugnay). Paalalahanan ang inyong anak na maaaring piliin ng ilang mga kabataan na magsuot ng facemask. Maaaring ito ay bahagi ng kanilang kaugaliang pangkultura o upang suportahan ang kanilang mga pangangailangang pangkalinisan. Hikayatin siyang igalang ang mga pinipili ng ibang tao.